**DÔVODOVÁ SPRÁVA**

**Všeobecná časť**

Pornografia sa za posledné roky stáva ľahko dostupnou, a to nie len dospelým, ale čím ďalej tým mladším deťom. Podľa odborníkov sa znepokojujúco veľká časť maloletých prvýkrát dostáva do kontaktu s pornografiou už v nižšom veku ako 10 rokov.

Sledovanie pornografie má v mnohých prípadoch za následok vznik závislosti a závažné zdravotné aj spoločenské následky, ako napr. problémy s nadväzovaním partnerských vzťahov, problémy s vnímaním vlastného tela a sexuality, väčšiu zraniteľnosť voči sexuálne motivovaným trestným činom, problémy so sústredením, udržaním zamestnania a podobne.

S rozširovaním nových technológií sa doterajšia regulácia pornografie stáva výrazne nedostatočnou, a je preto potrebné prijatie ďalších opatrení na obmedzenie prístupu k pornografii, zvlášť vo vzťahu k maloletým.

**Osobitná časť**

**K čl. I**

K bodu 1

Navrhuje za zakotvenie zákazu vysielania pornografického obsahu, s výnimkou vysielania plnoletému konečnému užívateľovi, ktorý záujem o takéto vysielanie prejavil formou písomnej žiadosti s úradne osvedčeným podpisom.

K bodu 2, 3, 4 a 5

Navrhuje za zakotvenie sankcií ako v prípade iných porušení zákona.

**K čl. II**

K bodu 1

Navrhuje sa zakotvenie povinnosti prevádzkovateľa verejne prístupnej wifi siete zabezpečiť blokovanie pornografického obsahu.

**K čl. III**

Navrhuje sa účinnosť zákona dňom 01.09.2023

**DOLOŽKA**

**vybraných vplyvov**

**A.1. Názov materiálu:**

Návrh zákona, ktorým sa mení zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) a zákon č. 452/2021 Z. z. o elektronických komunikáciách

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Negatívne | Žiadne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu  regulačného zaťaženia? |  | x |  |
| 3. Sociálne vplyvy | x |  |  |
| – vplyvy na hospodárenie obyvateľstva, | x |  |  |
| – sociálnu exklúziu, | x |  |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  |  | x |
| 5. Vplyvy na informatizáciu spoločnosti |  |  | x |
| 6. Vplyvy na služby verejnej správy pre občana |  |  | x |
| 7. Vplyvy na manželstvo, rodičovstvo a rodinu | x |  |  |

**A.3. Poznámky:**

Predkladaný návrh zákona nemá žiadny vplyv na rozpočet, životné prostredie, informatizáciu spoločnosti a služby verejnej správy pre občana. Predkladaný návrh zákona má negatívny vplyv na podnikateľské prostredie, keďže dochádza k zvýšeniu regulačného zaťaženia. Predkladaný návrh zákona má pozitívne sociálne vplyvy, ako aj pozitívny vplyv na manželstvo, rodičovstvo a rodinu, keďže zvyšuje ochranu rodinného prostredia.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné

**DOLOŽKA ZLUČITEĽNOSTI**

**návrhu zákona s právom Európskej únie**

**1. Navrhovateľ zákona:**

Poslanec Národnej rady Slovenskej republiky Martin Čepček.

**2. Názov návrhu zákona:**

Návrh zákona, ktorým sa mení zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) a zákon č. 452/2021 Z. z. o elektronických komunikáciách

**3. Predmet návrhu zákona je upravený v práve Európskej únie:**

a) v primárnom práve:

Nie je upravené.

b) v sekundárnom práve:

Nie je upravené.

c) v judikatúre Súdneho dvora Európskej únie:

Nie je obsiahnuté.

**4. Záväzky Slovenskej republiky vo vzťahu k Európskej únii:**

1. uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení:

Návrhom zákona sa nepreberá nový právny akt Európskej únie.

1. uviesť informáciu o začatí postupu Európskej komisie alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy

Proti Slovenskej republike nezačalo žiaden postup Európskej komisie alebo konanie Súdneho dvora Európskej únie podľa čl. 258 a 260 Zmluvy o fungovaní Európskej únie.

1. uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania príp. potreby prijatia ďalších úprav

Návrhom zákona sa nepreberá nový právny akt Európskej únie.

**5. Návrh zákona je zlučiteľný s právom Európskej únie:**

1. úplne